Què desaprova Die Linke?
El comitè executiu del partit alemany Die Linke, d'esquerres i anticapitalista, ha aprovat per unanimitat de donar suport al dret de decidir de Catalunya, 'tal com ho exigeix la majoria social i política catalana amb el Pacte Nacional pel Referèndum'. Tanmateix, Die Linke no s'ha adherit al pacte. El partit també expressa la seva solidaritat amb els moviments socials que entenen el referèndum com un mecanisme per a 'la transformació democràtica i social' de la societat catalana. Die Linke ha explicat a VilaWeb que condemna 'la persecució de polítics catalans per la justícia de l'estat espanyol i se solidaritza amb la presidenta del parlament, Carme Forcadell, amenaçada d'inhabilitació'. A més, reclama al govern d'Alemanya que doni suport a les demandes catalanes i, per tant, planti cara al govern espanyol. Die Linke és la tercera força del parlament alemany (Bundestag) i la principal de l'oposició, amb seixanta-quatre escons.
la persecució de polítics catalans per la justícia de l'estat espanyol